laion/Wikipedia-Exotic huggingface dataset:
פונקציית בליטה

באנליזה מתמטית, פונקציית בליטה (באנגלית: Bump function) היא פונקציה f : R n → R {\displaystyle f:\mathbb {R} ^{n}\to \mathbb {R} } על המרחב האוקלידי R n {\displaystyle \mathbb {R} ^{n}} שהיא חלקה (במובן שנגזרותיה מכל סדר הן רציפות) ונתמכת בקבוצה קומפקטית. קבוצת כל פונקציות הבליטה בעלות תחום ההגדרה R n {\displaystyle \mathbb {R} ^{n}} יוצרת מרחב וקטורי, המסומן C 0 ∞ ( R n ) {\displaystyle C_{0}^{\infty }(\mathbb {R} ^{n})} או C c ∞ ( R n ) {\displaystyle C_{c}^{\infty }(\mathbb {R} ^{n})} . לפונקציות בליטה יש חשיבות תאורטית בהדגמת פונקציות חלקות שאינן אנליטיות, וכן ביישומים שונים כמו יצירת מעבר "חלק" בין שתי מפלסים שונים. התנהגותן של פונקציות בליטה שונה מזו של מרבית הפונקציות האלמנטריות הסטנדרטיות (ואלו כוללות גם פונקציות טרנסצנדנטיות כמו האקספוננט ופונקציות טריגונומטריות), שוני הנובע בבסיסו מכך שהתומך של פונקציות סטנדרטיות אלו אינו קומפקטי (כלומר אינו סגור וחסום). הפונקציה Ψ : R → R {\displaystyle \Psi :\mathbb {R} \to \mathbb {R} } הנתונה על ידי: Ψ ( x ) = { exp ⁡ ( − 1 1 − x 2 ) , x ∈ ( − 1 , 1 ) 0 , otherwise {\displaystyle \Psi (x)={\begin{cases}\exp \left(-{\frac {1}{1-x^{2}}}\right),&x\in (-1,1)\\0,&{\mbox{otherwise}}\end{cases}}} היא דוגמה לפונקציית בליטה בממד אחד. ברור מאופן הבנייה שלה שלפונקציה זו תומך קומפקטי, שכן לפונקציה על הישר הממשי יש תומך קומפקטי אם ורק אם התומך שלה מוכל במלואו בקבוצה סגורה וחסומה. חלקות הפונקציה נובעת מכך שהיא מוגדרת כפונקציה מעריכית עם מעריך המהווה פונקציה חלקה בקטע הפתוח ( − 1 , 1 ) {\displaystyle (-1,1)} , ולכן האקספוננט כולו חלק בעצמו. פונקציית זאת ניתנת לפירוש במובן מסוים גם כשינוי קנה מידה של הפונקציה הגאוסיאנית exp ⁡ ( − y 2 ) {\displaystyle \exp \left(-y^{2}\right)} הנעשה באופן כזה שהפונקציה תיכנס במלואה בדיסק היחידה: ההצבה y 2 = 1 / ( 1 − x 2 ) {\displaystyle y^{2}={1}/{\left(1-x^{2}\right)}} שולחת את x = ± 1 {\displaystyle x=\pm 1} ל- y = ∞ {\displaystyle y=\infty } . ככל פונקציות הבליטה, פונקציה זו אינה אנליטית, שכן כל נגזרותיה מחוץ לקטע ( − 1 , 1 ) {\displaystyle (-1,1)} מתאפסות, ולכן פיתוח טיילור של הפונקציה סביב נקודה מחוץ לקטע זה אינו מתכנס אל הפונקציה בכל הישר הממשי. דוגמה פשוטה לפונקציית בליטה ב- n {\displaystyle n} משתנים מושגת באמצעות לקיחת המכפלה של n {\displaystyle n} עותקים של פונקציית הבליטה במשתנה אחד שהובאה לעיל, כך ש-: Φ ( x 1 , x 2 , … , x n ) = Ψ ( x 1 ) Ψ ( x 2 ) ⋯ Ψ ( x n ) {\displaystyle \Phi (x_{1},x_{2},\dots ,x_{n})=\Psi (x_{1})\Psi (x_{2})\cdots \Psi (x_{n})} פונקציה חלקה פונקציה אנליטית פונקציית בליטה, באתר MathWorld (באנגלית)
לופוטן

לופוטן (בנורווגית: Lofoten) הוא ארכיפלג במחוז נורדלנד שבצפון נורווגיה המכיל כפרי דייגים ציוריים אשר שוכנים לאורך פיורדים מרהיבים לצד פסגות הרים דרמטיים. הארכיפלג מתואר לעיתים רבות כאחד מהמקומות היפים ביותר בנורווגיה. הארכיפלג משתרע על פני כ-1,227 קמ"ר, ואוכלוסיית הארכיפלג מנתה בשנת 2013 כ-24,000 תושבים. לקנס (אנ'), אשר בה חיים מעל ל-3,500 תושבים, העיירה הגדולה ביותר בארכיפלג, נמצאת במרחק 169 קילומטרים צפונית לחוג הארקטי וכ-2,420 קילומטרים מהקוטב הצפוני - מה שהופך את לופוטן לאחד מהאזורים המאוכלסים הצפוניים ביותר בעולם. אף על פי שהארכיפלג ממוקם בחוג הארקטי, הטמפרטורות בארכיפלג גבוהות יחסית ביחס למיקומים אחרים באותו קו רוחב. בשנת 2017 לבדה ביקרו בלופוטן כמיליון תיירים. ריינה ריינה בקתות דייגים בסטמסונד דיג מול האי פלאקסטאד, מרץ 2005 הנינגסבר האמנוי נוספיורד סבולבר באלסטאד רצועת החוף באזור רמברג לקנס טרולפיורדן אתר האינטרנט הרשמי של לופוטן לופוטן, באתר אנציקלופדיה בריטניקה (באנגלית) M.F. (29 אוג' 2017). "Why Norway may leave $65bn worth of oil in the ground". The Economist. {{cite news}}: (עזרה) ערך זה הוא קצרמר בנושא גאוגרפיה של נורווגיה. אתם מוזמנים לתרום לוויקיפדיה ולהרחיב אותו.
העיר העתיקה של איסטנבול

העיר העתיקה של איסטנבול (בטורקית: Fatih, "פאטיח"), הוא אחד מ-39 המחוזות של העיר איסטנבול אשר בטורקיה. זהו החלק העתיק ביותר של העיר איסטנבול בו נמצאים מרבית האתרים ההיסטוריים הבולטים של העיר. אזור העיר העתיקה של איסטנבול משתרע על חצי האי, אותו כבש במקור מהמט הכובש ב-29 במאי 1453, ואזור זה חופף לאזור המקורי בו נמצאה העיר קונסטנטינופול. זהו אחד מהמחוזות הגדולים ביותר באיסטנבול כיום, וכמו גם אחד מהאזורים המאוכלסים והצפופים ביותר באיסטנבול. בשנת 2000 מנתה אוכלוסיית המחוז 408,000 תושבים בסך הכל, אשר חיו בשטח בגודל 10.8 קמ"ר. אוכלוסיית המחוז מורכבת מאוד מבחינה אתנית ודתית. בעשורים האחרונים חלק מהאוכלוסייה המבוססת עברה להתגורר בפרברים של איסטנבול ובמקביל עברו להתגורר בחצי האי לא מעט מהגרים שעברו למקום בעיקר מהמחוזות הצפוניים של טורקיה. מגמה זו בולטת בעיקר בחלק המרכזי ובחלק הצפוני של חצי האי. העיר העתיקה של איסטנבול הוכרזה על ידי אונסק"ו כאתר מורשת עולמית תרבותי בשנת 1985. ארמון טופקאפי - ארמון אשר שימש כמבנה המגורים הרשמי של הסולטאנים העות'מאנים והמרכז האדמיניסטרטיבי של האימפריה העות'מאנית בין השנים 1465 עד 1853. איה סופיה - קתדרלה היסטורית של הכנסייה האורתודוקסית המזרחית שנבנתה במקור בבירת האימפריה הביזנטית, אשר הוסבה מאוחר יותר למסגד, לאחר מכן למוזיאון, ולבסוף שוב למסגד. מסגד סולימאנייה - מסגד עות'מאני אשר נבנה בימיו של סולימאן המפואר ולידו נמצא קברו. סולימאנייה הוא המסגד הגדול באיסטנבול ובין אתרי התיירות המוכרים שלה. הבזאר הגדול - אחד השווקים המקורים הגדולים בעולם. הבזאר הגדול מכיל כ-3,000 חנויות, ומבקרים בו בין 250,000 ל-400,000 קונים מדי יום. המוזיאון לאמנויות טורקיות ואיסלאמיות (אנ') - מוזיאון הממוקם בכיכר סולטנאחמט אשר נמצא במבנה שהוקם במקור בשנת 1524 ושימש בעבר כארמונו של פרגלי אבראהים פאשא, שהיה וזיר גדול באימפריה העות'מאנית בין השנים 1523 עד 1536. המסגד החדש (אנ') - מסגד עות'מאני הממוקם ברובע אמינונו. המסגד ממוקם בקרבת גשר גלטה. בזאר התבלינים (אנ') – אחד מהבזארים הגדולים ביותר באיסטנבול. מסגד סוקולו מהמט פאשה(אנ') - מבנה מהמאה ה-16 אשר ממוקם במחוז קדירגה. איה סופיה העיר העתיקה של איסטנבול המוזיאון לארכאולוגיה המסגד הכחול הבזאר הגדול פנים המסגד החדש כניסה לבזאר התבלינים איה אירנה (אנ') איה סופיה הקטנה (אנ') אמת מים ביזנטית אתר האינטרנט הרשמי של העיר העתיקה של איסטנבול (בטורקית) ערך זה הוא קצרמר בנושא טורקיה. אתם מוזמנים לתרום לוויקיפדיה ולהרחיב אותו.
כריש נהרות צפוני

כריש נהרות צפוני (שם מדעי: Glyphis garricki) הוא מין של כריש השוכן במים מתוקים ומים מליחים באזור גינאה החדשה ובצפון אוסטרליה בנהרות הצפוניים של אוסטרליה המערבית והטריטוריה הצפונית. המין התגלה ב-2008 בנהר אליגטור (אנ') בשטחי הפארק הלאומי קקדו בארץ ארנהם, והוא נתון בסכנת הכחדה בטבע. כריש זה הוא קרובו של כריש הגנגס והוא בעל קשקשים אפורים כהים, בטן לבנה וחוטם מעוגל ארוך, עיניים קטנות וסנפירי חזה רחבים ובשרניים. הוא מגיע לאורך ממוצע של 2.5 מטרים. נקבת הכריש משריצה עד 9 צאצאים חיים, לרוב בעונה הרטובה. הכריש התגלה רק במספר נהרות רדודים ובשפכי נהרות כשהבוגרים נודדים לעבר מים מלוחים קרוב לחוף. הכריש הוא אוכל דגים הצד גם במים עכורים בעזרת חישה חשמלית חדה. הוא נפגע בטבע מזיהום נהרות, דיג מסחרי ואחר וכנראה נותרו רק 250 פרטים ממנו. מדיה וקבצים בנושא כריש נהרות צפוני בוויקישיתוף כריש נהרות צפוני, באתר NCBI (באנגלית) כריש נהרות צפוני, באתר האנציקלופדיה של החיים (באנגלית) כריש נהרות צפוני, באתר FishBase (באנגלית) כריש נהרות צפוני, באתר GBIF (באנגלית) כריש נהרות צפוני באתר הרשימה האדומה של IUCN
כריש שן-חנית

כריש שן-חנית (שם מדעי: Glyphis glyphis) הוא מין של כריש השוכן במים מתוקים ומים מליחים בצפון אוסטרליה ובגינאה החדשה ולעיתים גם נודד לימים הקרובים לנהרות. הכריש התגלה ב-1839 ומצוי כיום בסכנת הכחדה. כריש זה מגיע לאורך של 2.6 מטרים והוא בעל קשקשים אפורים כהים ובטן לבנה. הסנפירים בשרניים עם סנפיר גבי גבוה וסנפיר שת נמוך. העיניים קטנות והחוטם מוארך ומעוגל ובעל נחיריים פחוסות ובעלות קפלי עור בולטים. שיני הכריש העליונות משוננות בדומה לכרישים אחרים כשהשיניים התחתונות חדות וארוכות, דומות בצורתם לחנית ומיועדות לתפיסת מזון. הנקבה ממליטה 6 עד 7 צאצאים חיים. לרוב הכריש חי במי שפכי נהרות או מנגרובים על קרקעית חולית או בוצית ובאזורי גאות חזקה. הבוגרים חיים גם במים מלוחים בחופי אוסטרליה וגינאה החדשה. הם ניזונים בעיקר מדגי גרם ומחסילונים שהם תופסים בשיניהם. הוא מצוי כיום בסכנת הכחדה עקב אוכלוסייתו הקטנה והפגיעה בבית גידולו. מדיה וקבצים בנושא כריש שן-חנית בוויקישיתוף כריש שן-חנית, באתר ITIS (באנגלית) כריש שן-חנית, באתר NCBI (באנגלית) כריש שן-חנית, באתר Animal Diversity Web (באנגלית) כריש שן-חנית, בבסיס הנתונים ARKive (באנגלית) כריש שן-חנית, באתר האנציקלופדיה של החיים (באנגלית) כריש שן-חנית, באתר FishBase (באנגלית) כריש שן-חנית, באתר GBIF (באנגלית) כריש שן-חנית באתר הרשימה האדומה של IUCN
כריש נהרות

כריש נהרות (שם מדעי: Glyphis) הוא סוג של כרישיים החיים במקווי מים מתוקים ומים מליחים ולעיתים גם במי ימים בדרום אסיה, דרום-מזרח אסיה גינאה החדשה וצפון אוסטרליה באזורי הטרופיים. בעבר סברו שישנם חמישה מינים בסוג זה אך כיום סוברים שקיימים רק שלושה מינים, בעוד שניים נוספים נכחדו. מינים אלה אפורים בצבעם, בעלי סנפירים בשרניים וסנפיר גבי גבוה והם בעלי שיניים מחודדות דמויות חנית המיועדות לתפוס דגים או חסילונים מקרקעית רדודה. כל המינים נמצאים בסכנת הכחדה עקב דיג והרס בית גידולם. כריש הגנגס (Glyphis gangeticus) כריש נהרות צפוני (Glyphis garricki) כריש שן-חנית (Glyphis glyphis) Glyphis hastalis - נכחד Glyphis pagoda - נכחד מדיה וקבצים בנושא כריש נהרות בוויקישיתוף כריש נהרות, באתר ITIS (באנגלית) כריש נהרות, באתר NCBI (באנגלית) כריש נהרות, באתר Animal Diversity Web (באנגלית) כריש נהרות, באתר האנציקלופדיה של החיים (באנגלית) כריש נהרות, באתר GBIF (באנגלית)
יחסי אינדונזיה–קירגיזסטן

יחסי אינדונזיה–קירגיזסטן הם היחסים הדו-צדדיים בין רפובליקת אינדונזיה לבין קירגיזסטן. שתי המדינות כוננו יחסים דיפלומטיים ב-5 באפריל 1993. ב-13 בפברואר 2014 פתחה אינדונזיה קונסוליית כבוד בבישקק. במהלך השנים נחתמו הסכמים שונים בין המדינות. באוקטובר 2016 נפגשה שרת החוץ האינדונזית רטנו מרסודי עם שר החוץ הקירגיזסטני עבדילדייב ארלן בקשוב, והם דנו על הגברת שיתוף הפעולה הבילטרלי בין המדינות. בשנת 2015, שווי הסחר בין שתי המדינות הסתכם ב-1.83 מיליון דולר עם עודף לאינדונזיה של 265 אלף דולר. קירגיזסטן היא אחד מהשווקים הפוטנציאליים ליצוא אינדונזי באזור. אינדונזיה מיוצגת בקירגיזסטן באמצעות שגרירותה בטשקנט, אוזבקיסטן, ובנוסף היא מחזיקה קונסוליית כבוד בבישקק. קירגיזסטן מיוצגת באינדונזיה באמצעות שגרירותה בקואלה לומפור, מלזיה. מדיה וקבצים בנושא יחסי אינדונזיה–קירגיזסטן בוויקישיתוף כינון יחסים דיפלומטיים באתר משרד החוץ הקירגיזי קירגיזסטן באתר שגרירות אינדונזיה באוזבקיסטן Indonesia dan Kyrgyzstan Tingkatkan Kerja Sama Melalui Mekanisme Bilateral באתר nusakini‏, 20 באוקטובר 2016
Olive (תוכנה)

Olive היא תוכנה חופשית בקוד פתוח וחוצת־פלטפורמות לעריכת וידאו עבור לינוקס, Windows ו־macOS. נכון לעכשיו, פיתוח התוכנה נמצא במצב אלפא. Olive מופצת בכפוף לרישיון GPL גרסה 3. היא נכתבה בשפת התכנות C++ ומשתמשת ב־Qt לממשק המשתמש הגרפי שלה, בספריות FFmpeg לתכונות המולטימדיה שלה, בספריית OpenImageIO, בספריית OpenColorIO לניהול צבע ובמערכת ההידור CMake. גרסה 0.1 של Olive הייתה בפיתוח שנמשך שנה לפני שהיא פורסמה. היוצר המקורי אמר שהתוכנית עצמה הייתה התוכנית הראשונה שפיתח בשפת התכנות C++, ובכלל, מיזם הפיתוח הראשון שלו בקנה מידה גדול. בשל היותו חסר ניסיון, היוצר אומר שנעשו הרבה טעויות בתכנות ובטיפול בווידאו. מאחר שקוד הבסיס של גרסה 0.1 אינו מאפשר תכונות מתוכננות, וצוות הפיתוח ראה כי "קוד הבסיס היה מלא בבעיות שהופכות את התוכנה לבלתי־יציבה", יש לשכתב את התוכנה מהיסוד. גרסה 0.2 (המוכרת בשם הבלתי־רשמי "השכתוב") מתוכננת לספק את הבסיס היציב לתכונות המתוכננות. אף על פי שגרסה 0.2 לא יצאה עדיין באופן רשמי, ניתן להוריד "גרסאות לֵיליות" (Nightly builds) ולבדוק את התוכנה. מתוכננת גם הוספת תמיכה ב־OpenTimelineIO. גרסה 0.3 שתצא בעתיד הרחוק מתוכננת לשפר את תכונות ניהול המיזמים באמצעות מתן האפשרות לארגן מראש רק את המטמון של החלקים הנחוצים לקטע וידאו. מתוכנן גם שיפור האינטגרציה בין מיזמים מרובים, מה שהופך את העבודה המשותפת לקלה יותר, וכמו גם מתוכנן שיפור צינור העיבוד (רינדור) לעיבוד רשת כדי לאפשר למספר מחשבים לעבוד יחד ולעבד את אותו המיזם לשמירה מקדימה במטמון ולייצוא. Kdenlive OpenShot Qt C++ Adobe Premiere Pro מדיה וקבצים בנושא Olive בוויקישיתוף אתר האינטרנט הרשמי של Olive (באנגלית) "Olive: a free non-linear editor for Windows, Mac, Linux". magazine.renderosity.com (באנגלית). נבדק ב-2020-09-22. "Introducing Olive, new non-linear video editor". libregraphicsworld.org. נבדק ב-2020-09-22. Prakash, Abhishek. "Olive is a New Open Source Video Editor in Development". itsfoss.com (באנגלית אמריקאית). נבדק ב-2020-09-22. "Olive official site". Olive. נבדק ב-25 במאי 2020. {{cite web}}: (עזרה) "Olive - Professional Open-Source Video Editor". www.olivevideoeditor.org. נבדק ב-2020-09-22.
דיל (חברה)

דיל בע"מ (באנגלית: Deel) היא חברת הזנק ישראלית-אמריקאית המספקת שירות של ניהול העסקת עובדים ופרילאנסרים ברחבי העולם. דיל הוקמה בשנת 2018 על ידי אלכס בואזיז הישראלי, מנכ"ל החברה, ושואו ואנג הסינית, סמנכ"לית ההכנסות, שנפגשו בעת לימודיהם ב-MIT. החברה מספקת שירות של ניהול העסקת עובדים ופרילאנסרים ברחבי העולם. התוכנה של החברה מטפלת ביצירת חוזי העסקה, ניהול משאבי אנוש, ניהול ההטבות לעובדים, יצירת תלושי שכר ותשלום השכר. החברה פעילה ביותר מ-150 מדינות ומטפלת בתשלומים ביותר מ-120 מטבעות, תוך התאמה לרגולציה מקומית בכל מדינה. לשם כך היא משתפת פעולה עם יותר מ-250 משרדים של עורכי דין ורואי חשבון ברחבי העולם, ומאפשרת להשתמש בה כמעסיק פורמלי (Employer of Record), באמצעות חברות בנות מקומיות, במדינות שבהן למעסיק אין שלוחה משלו (בישראל החברה הבת המקומית היא דיל אי.או.אר ישראל בע"מ). במסגרת עבודה מרחוק שירותי החברה מאפשרים למעסיק לקלוט עובדים בלי קשר למדינה שבה הם נמצאים. מטה החברה שוכן בסן פרנסיסקו ולה כ-400 עובדים (באוקטובר 2021) ברחבי העולם. באוגוסט 2021 רכשה החברה את Zeitgold, חברת הזנק ישראלית-גרמנית שמספקת שירותי הנהלת חשבונות ממוחשבים לעסקים קטנים, שעד לרכישתה גייסה כ-60 מיליון דולר. בשלב הסיד גייסה החברה ארבעה מיליון דולר. במאי 2020 גייסה החברה 14 מיליון דולר בהובלת קרן אנדריסן הורוביץ (אנ'). בספטמבר 2020 גייסה החברה 30 מיליון דולר. באפריל 2021 גייסה החברה 156 מיליון דולר לפי הערכת שווי של יותר ממיליארד דולר, ובכך הפכה לחד-קרן. באוקטובר 2021 גייסה החברה 425 מיליון דולר, לפי שווי של 5.5 מיליארד דולר. אתר האינטרנט הרשמי של דיל דיל, ברשת החברתית פייסבוק דיל, ברשת החברתית אקס (טוויטר) דיל, ברשת החברתית LinkedIn דיל, סרטונים בערוץ היוטיוב Stoller, Kristin (9 מרץ 2021). "Future Of Work—The New HR Frontier: These Tech Startups Are Helping Businesses Adapt To A Remote World". Forbes (באנגלית). {{cite web}}: (עזרה) "HR Tech Startups Could Help Businesses Expand Their Remote Teams And Services". CB Insights Research (באנגלית אמריקאית). 2021-02-03. עידן בן טובים, ‏אקזיט כחול-לבן: Deel רוכשת את Zeitgold ומתכננת לרכוש עוד חברות, באתר Geektime‏, 4 באוגוסט 2021 עידן בן טובים, ‏אנדריסן-הורוביץ מובילה השקעה של 14 מיליון דולר בסטארטאפ ישראלי, באתר Geektime‏, 21 במאי 2020 יניב אביטל, ‏4 חודשים בלבד אחרי הגיוס הקודם: Deel מגייסת עוד 30 מיליון דולר, באתר Geektime‏, 9 בספטמבר 2020 עידן בן טובים, ‏הסטארטאפ Deel הופך לאחד מחדי-הקרן המהירים ביותר שצמחו כאן, באתר Geektime‏, 21 באפריל 2021 ג'ון בן-זקן, ‏דיל הישראלית מגייסת 425 מיליון דולר לפי שווי של 5.5 מיליארד, באתר "אנשים ומחשבים", 18 באוקטובר 2021; עידן בן טובים, ‏המייסד הישראלי עוד לא בן 30, אבל גייס עכשיו 425 מיליון דולר לפי שווי של 5.5 מיליארד דולר, באתר Geektime‏, 18 באוקטובר 2021
משטרת הבונדסטאג

משטרת הבונדסטאג הגרמני (בגרמנית: Polizei beim Deutschen Bundestag) הידוע גם בכינוי "משטרת הפרלמנט" (Parlamentspolizei), הוא כוח משטרה גרמני האחראי על אכיפת החוק ושמירת הסדר במתחם הבונדסטאג - הבית התחתון של הפרלמנט הגרמני. הכוח כפוף לנשיא הבונדסטאג באופן אישי. מיד עם הקמת מתחם הבונדסטאג בבון ב-1949, הופעלו מספר בלשים אשר היו כפופים לנשיא הבונדסטאג במטרה לשמור על הסדר בדיוני הבית. באפריל 1950 הוחלט להקים כוח גדול יותר בעל סמכויות רשמיות, ולשם כך הוקם "שירות אבטחת הבית" (Hausordnungsdienst). אנשי השירות לבשו בגדים רגילים עם סרט ירוק שעליו נכתב "שירות אבטחת הבית". אנשי השירות היו אחראים על משימות אבטחה ושימשו גם כסדרנים בדיוני הבונדסטאג, אולם שאר הפעולות המשטרתיות בתחומי הבונדסטאג היו באחריותה של המשטרה הפדרלית. ב-31 בדצמבר 1960 עוגנו סמכויותיו של שירות אבטחת הבית ב"חוק השוטרים הפדרליים", וסמכויותיו הורחבו. ב-1969 שונה שמו ל"פיקוח הבית" (Hausinspektion). סמכויות הכוח הורחבו בשנות ה-70 לנוכח פעולות הטרור של סיעת הצבא האדום. ב-1975 הוענקו לו סמכויות לעצור אנשים ולהחרים ראיות. ב-1989 שינתה נשיאת הבונדסטאג ריטה זיסמוט את שם הכוח באופן רשמי ל"שירות המשטרה וביטחון בבונדסטאג הגרמני". במסגרת שינוי זה, גם הוענקו לכוח כל הסמכויות והזכויות מהן נהנים כוחות המשטרה הרגילים בגרמניה. ב-1994 הועבר הבונדסטאג מבון לברלין ומאז פועלת היחידה שם. היחידה פועלת מתוקף סעיף 40, 2 של חוקת גרמניה, אשר מכפיפה אותה ישירות לנשיא הבונדסטאג. עם זאת, סמכויות היחידה, דרגותיה והמבנה שלה אינם מעוגנים בחוק ונתונים לשיקול דעתו של הנשיא. המשטרה אחראית על הגנת מתחם הבונדסטאג מפני סכנות לשלום הציבור והפרעה לעובדי המתחם במילוי תפקידם. הם אחראים גם על הסדר במהלך דיוני הבונדסטאג. אנשי היחידה אינם לובשים מדים, אולם עונדים תג המזהה אותם כאנשי משטרה. בניגוד לשאר כוחות המשטרה בגרמניה, לאנשי משטרת הבונדסטאג נאסר להשתתף בחקירות פליליות של הפרקליטות, אלא באישור מפורש מנשיא הבונדסטאג. משטרת ברלין משמר הכנסת אתר האינטרנט הרשמי של משטרת הבונדסטאג מידע באתר הבונדסטאג הנחיות נשיא הבונדסטאג למשטרה
פסגת אאולסהד (אנטארקטיקה)

פסגת אאולסהד או פסגת אאולזהד (באנגלית: Owlshead Peak; מילולית: פסגת ראש הינשוף) היא פסגה בחוף המערבי של ארץ גרהאם, בחצי האי האנטארקטי שבאנטארקטיקה. פסגת אאולסהד ממוקמת 2.8 קילומטרים ממזרח לכף בלו, שבחצי האי סטרשר. גובהה של פסגת אאולסהד 300 מטרים מעל פני הים; פסגת אאולסהד היא הפסגה ה-5,321 בגובהה באנטארקטיקה. הפסגה צולמה לראשונה על ידי משלחת הסקר האווירי של שטחי חסות איי פוקלנד (FIDASE), אשר צילמה מהאוויר את אנטארקטיקה בעונת המחקר (הקיץ האנטארקטי) 1956 – 1957. הפסגה מופתה באופן חלקי על ידי משלחות סקר אל הקרקע מטעם סקר שטחי חסות איי פוקלנד, אשר יצאה מבסיס האי דיטייל בין השנים 1956 – 1959. שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה. שם הפסגה הוא תיאורי. לפסגה צורת ראש ינשוף, במבט מכיוון מפרצון קריסטל ומכיוון מפרץ דארבל. פסגת אאולסהד באתר הסקר הגאולוגי של ארצות הברית פסגת אאולסהד באתר הגאזט האנטארקטי של ממשלת אוסטרליה פסגת אאולסהד באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מפסגת אאולסהד לאתרים סמוכים מזג אוויר נוכחי עדכני בפסגת אאולסהד (לרבות נתוני שקיעת/זריחת שמש/ירח עדכניים) תחזית מזג אוויר עדכנית ארוכת טווח עבור פסגת אאולסהד נתוני מזג אוויר היסטוריים עבור פסגת אאולסהד סטטיסטיקות מזג אוויר עבור פסגת אאולסהד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר גובהה של הפסגה 381 מטרים מעל פני הים מידע על גובה הפסגה
יחסי אינדונזיה–אלבניה

יחסי אינדונזיה–אלבניה הם יחסי החוץ בין אינדונזיה לאלבניה. בעקבות ניסיון ההפיכה הצבאית וטיהור הקומוניסטים באינדונזיה בשנים 1965–1966, הגיעה קבוצה גדולה של קומוניסטים אינדונזים פרו-סינים לטירנה, והיא הפכה למקום מקלט עבורם. שתי המדינות כוננו יחסים דיפלומטיים ב-4 במאי 1994. היחסים בין המדינות טובים, אם כי יחסיהם עדיין מוגבלים לתמיכה בארגונים בינלאומיים וביחסי סחר. במשך השנים 2012–2016 נרשמה מגמת הסחר הכוללת בין שתי המדינות כחיובית של 2.20%. סך הסחר בין אינדונזיה לאלבניה הראה עלייה משמעותית מאוד של 88.81%, מ-5.66 מיליון דולר ב-2015 ל-10.6 מיליון דולר ב-2016. אינדונזיה מיוצגת באלבניה באמצעות שגרירותה בסופיה, בולגריה. אלבניה מיוצגת באינדונזיה באמצעות שגרירותה בקואלה לומפור, מלזיה. אלבניה באתר שגרירות אינדונזיה בבולגריה
ישנן הצפרדע

ישנן הצפרדע (שם מדעי: Somniosus longus) הוא מין של כריש גדול מהסוג ישנן המצוי במימי האוקיינוס השקט סמוך לחופי יפן, ניו זילנד, סאלס אי גומס ורכס נסקה. מספר הפעמים בהן הישנן נצפה ותועד הוא נמוך מאוד, ואין מידע על מצב השימור הנוכחי שלו. אורכם המרבי של הזכרים הוא 110 סנטימטרים, ואורכן של הנקבות הוא 130 סנטימטרים. בעבר הוא סווג כישנן חדקני, אך סנפיר הגב השני של ישנן הצפרדע ארוך יותר, עינו גדולה יותר ויש לו מספר גבוה יותר של שורות שיניים. מדיה וקבצים בנושא ישנן הצפרדע בוויקישיתוף ישנן הצפרדע, באתר ITIS (באנגלית) ישנן הצפרדע, באתר האנציקלופדיה של החיים (באנגלית) ישנן הצפרדע, באתר FishBase (באנגלית) ישנן הצפרדע, באתר GBIF (באנגלית) ישנן הצפרדע באתר הרשימה האדומה של IUCN Duffy, Clinton A. J.; Francis, Malcolm; Dunn, M. R.; Finucci, Brit; Ford, Richard; Hitchmough, Rod; Rolfe, Jeremy (2018). Conservation status of New Zealand chondrichthyans (chimaeras, sharks and rays), 2016 (PDF). Wellington, New Zealand: Department of Conservation. p. 11. ISBN 9781988514628. OCLC 1042901090. Yano, Kazunari; Stevens, John D.; Compagno, Leonard J. V. (2004). "A review of the systematics of the sleeper shark genus Somniosus with redescriptions of Somniosus (Somniosus) antarcticus and Somniosus (Rhinoscymnus) longus (Squaliformes: Somniosidae)". Ichthyological Research. 51 (4): 360–373. doi:10.1007/s10228-004-0244-4. ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
קונטקט (סדרת טלוויזיה, 2021)

קונטקט (ברוסית: Конта́кт) היא מיני-סדרה רוסית, מסוגת דרמה, העוקבת אחר אב שמנסה לשפר את היחסים עם בתו באמצעות הרשתות החברתיות. הפרויקט הופק על ידי Good Story Media וחברת ההפקות Sreda. זו עבודת הבימוי הראשונה של השחקן יבגני סטיצ'קין. פרק הבכורה של הסדרה שודר ב-9 בספטמבר 2021 בשירות הווידאו Premier. לאחר מכן הפרק שודר ברשת TNT ב-11 באוקטובר 2021 בשעה 22:00. אשתו האהובה עוזבת את השוטר גלב ברנשוב. הוא נופל לדיכאון מתמשך ומתחיל להתמכר לאלכוהול. מפקדיו בתגובה שולחים את ברנשוב לעבוד במחלק הנוער במשטרה, שם מתברר שגלב כלל אינו מבין בילדים המודרניים, ובמיוחד לא לגבי בתו יוליה. כדי לשפר איכשהו את היחסים איתה ובמקביל להצליח לשלוט בה, הוא מבקש מאחד המתבגרים האשמים להתיידד איתה באחת הרשתות החברתיות ולתת לו גישה לחשבון. פאבל מייקוב – גלב ברנשוב, שוטר מחלק הנוער אירינה פאוטובה – יוליה, בתו של גלב רוושאנה קורקובה – רגינה קרבצובה, אמו של ארטמי אלכסיי לוקין – ארטמיי קרבצוב קרינה אלכסנדרובה – ליוטאיה אלכסנדר טרצ'בסקי – מישה וילמה קוטאוויצ'יוטה – ויאלבה אלכסיי אגרונוביץ' – טראסוב דימה מלקוב – שוליה סרגיי גיליוב – מקאר ולדיסלבה לוקינה – סבטה מקסים ויטורגן – פאדין, אביו של ארטמיי הסדרה הוכרזה רשמית לראשונה בהצגת עונת הטלוויזיה 2020/2021 של רשת TNT ב-29 באוקטובר 2020. הסדרה צולמה מאוגוסט עד דצמבר 2020, תוך שמירה על כללי הריחוק שהוטלו על רקע מגפת הקורונה ברוסיה. ב-8 ביוני 2021 הוצגה עונת הבכורה של הסדרה באירוע Key Buyers: מהדורה דיגיטלית, שוק מקוון בינלאומי לסרטים, סדרות טלוויזיה, תוכניות טלוויזיה ואנימציה. אתר האינטרנט הרשמי של קונטקט "קונטקט", במסד הנתונים הקולנועיים IMDb (באנגלית) "קונטקט", במסד הנתונים הקולנועיים KinoPoisk (ברוסית) עמוד סדרה, בשירות הווידאו PREMIER עמוד סדרה, באתר חברת "Sreda" Павел Майков наладит «Контакт» с дочерью при помощи соцсетей // Кино-театр.ру, 10 августа 2021 PREMIER покажет драму «Контакт» о проблемах воспитания детей в эпоху соцсетей // IrkutskMedia.ru, 10 августа 2021 Воспользовался: Стычкин оставил шокированного Виторгана с пустыми руками // Дни.ру, 5 октября 2020 Сериал Евгения Стычкина о воспитании детей выйдет в сентябре // טאס"ס, 10 августа 2021 На ТНТ выйдет сериал о трудностях общения с детьми в эпоху соцсетей // Teleprogramma.pro, 10 августа 2021 Телеканал ТНТ представил новый, самый сильный сезон // ТНТ, 3 ноября 2020 Начало съёмок сериала // 29 августа 2020 Окончание съёмок // 7 декабря 2020 Девять международных проектов претендуют на поддержку Минкульта РФ // «רוסיסקאיה גאזטה», 9 июня 2021
ישנן חדקני

ישנן חדקני (שם מדעי: Somniosus rostratus) הוא מין של כריש גדול מהמין ישנן המצוי בצפון האוקיינוס האטלנטי, במערב הים התיכון ובמערב האוקיינוס השקט, סמוך לניו זילנד. אורכו מגיע ל-140 סנטימטרים. המין נצפה ותועד לעיתים נדירות מאוד, והוא חי בעומקים של בין 180 ל-2,200 מטרים. הנקבות יולדות בין 8 ל-17 ולדות בכל לידה. מדיה וקבצים בנושא ישנן חדקני בוויקישיתוף ישנן חדקני, באתר ITIS (באנגלית) ישנן חדקני, באתר NCBI (באנגלית) ישנן חדקני, באתר האנציקלופדיה של החיים (באנגלית) ישנן חדקני, באתר FishBase (באנגלית) ישנן חדקני, באתר GBIF (באנגלית) ישנן חדקני באתר הרשימה האדומה של IUCN Somniosus rostratus, Little sleeper shark : fisheries, www.fishbase.de ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.